Rino Serra/Le fior dël mal/043


XLIII. Ël flambò viv 
A marcio dëdnans a mi, pien ëd lus costi euj, 
Che 'n àngel savant, gnun dùbit l'ha calamità; 
A marcio costi brav frej divin ch'a son mè frej, 
Sopatand ant ij mè euj ij sò feu diamantà. 

Salvand sia dai trabucèt e dai pecà grev ëdcò 
Ij mè pass, ëd la via dël bel, pa a-j priva; 
A son ij mè servitor e mi i son ës-ciav sò; 
Tut an mi a ubidiss a sta fiama viva. 

Ëuj anciarmant, i bërluse 'd lus mistica 
Ch'a l'han ij siri 'nvisch an pien-a lus; ma 'l sol 
Rossis, a smòrsa pa la fiama fantastica; 

Voj canti 'l dësvij, magnifico la mòrt...lor; 
Voi marce, ën cantand ël dësvij ëd l'ànima mia, 
Astr che gnun sol a sbaluca na fiama parija! 

Rino Serra
Leteratura piemontèisa
Baudelaire